Cuneiform Tablet Kt 92/k 315 (AKT 11a 135)
Cuneiform tablet, dated to the Old Assyrian Period (ca. 1950-1850 BC).
Genre: unknown
Transliteration:
KIŠIB sú-en₆-na-da DUMU en-um-a-šùr KIŠIB a-šùr-DU₁₀ DUMU ki-ki-i KIŠIB ni-mar-IŠTAR DUMU PÚZUR-sú-en₆ KIŠIB i-ku-pì-a DUMU šu-sú-en₆ 1 ma-na 4 GÍN KÙ.KI ni-is-ḫa-sú DIRI ša-du-a-sú ša-bu a-na ṣé-er da-da-a pì-lá-aḫ-a ú i-ku-pì-a na-ší KÙ.KI a-na ší-mì-im i-du-nu-ma AN.NA i-ša-ú-mu-ma ku-nu-ki ša da-da-a ú pì-lá-aḫ-a šál-ma-am ba-lu-um da-tim ú ni-is-ḫa-tim i-na kà-ni-iš i-ku-pì-a a-na šu-IŠTAR i-da-an me-ḫe-er ṭup-pì-im ša nu-šé-li-ú-ma a-na e-na-ma-a-šur na-áb-sú-en₆ DUMU a-bi₄-ì-lí ú-ṣú-ur-ša-a-šùr DUMU a-šùr-ša-du-e ú PÚZUR-a-šùr DUMU be-lúm-na-da ša ki-ma ili₅-mì-tí ú a-šùr-i-mì-tí me-er-e šu-IŠTAR IGI a-šùr-ma-lik IGI ma-sà-a IGI šu-ma-bi₄-a